In en om die huis: Huiskok se Piesangbrood
Huiskok se Piesangbrood
Huiskok se PiesangbroodBestanddele◦ 100 g sagte botter◦175g strooisuiker◦2 groot eiers◦2-3 ryp piesangs (fyngemaak)*◦225 g bruismeel◦5 ml bakpoeier◦2 E melk◦100 g donkersjokolade, grofgekap◦Bruinsuiker om oor te strooi.
Metode◦ Voorverhit die oond tot 180C. Smeer ‘n broodpannetjie liggies uit en voer uit met bakpapier.◦ Meet al die bestanddele af direk in die mengbak (buiten die sjokoladeblokkies) en klits vir 2 minute tot goed gemeng. Vou die sjokolade stukkies in.◦ Skep in die voorbereide pan, maak die bokant van die beslag gelyk, strooi bruinsuiker oor en bak in die voorverhitte oond vir 1 uur tot goed uitgerys, gaar en goudbruin. Die beslag sal ‘n kraak bo-op maak, wat deel van die karakter van piesangbrood is.◦Laat 5 minute in die pan afkoel, lig uit en plaas op afkoelrak. Sit die ketel aan en geniet snye ongebotter met koffie of tee.